recursal/SuperWikiNEXT-32B huggingface dataset:
ஹொங்கொங் பூங்காவின் காட்சி
**ஹொங்கொங் பூங்கா** (Hong Kong Park) எனும் பூங்கா, ஹொங்கொங், ஹொங்கொங் தீவு பகுதியில், மையம் நகரத்தின் வானளாவிகளின் நடுவே இயற்கை எழிலுடன் அமைக்கப்பட்டிருக்கும் ஒரு பெரிய பூங்காவாகும். இதன் நிலப்பரப்பளவு 80,000 ஆயிரம் சதுர கிலோ மீட்டர்களாகும். இந்த பூங்கா 1991 ஆம் ஆண்டு ஹொங்கொங் பிரித்தானியரின் ஆட்சியில் இருந்தக் காலத்தில் உருவாக்கம் பெற்றது. அப்போதைய பெருமதியின் படி HK$ 398 மில்லியன் டொலர்கள் இந்த பூங்காவின் கட்டுமாணத்திற்கு செலவிடப்பட்டுள்ளன. தற்கால வசதிகளுடன் கூடிய வகையில் இப்பூங்கா கட்டுவிக்கப்பட்டுள்ளது. பூங்காவின் உள்ளேயே அருங்காட்சியங்கள், திருமணப் பதிவகம், உணவகம், தாவரவியல் பகுதி, நீர்வீழ்ச்சி, குகை, மற்றும் அகன்றவெளி பறவையகம் என பல்வேறு பகுதிகள் உள்ளன.

இப்பூங்கா ஹொங்கொங் வாழ் மக்கள் மட்டுமன்றி, ஹொங்கொங் வரும் சுற்றுலா பயணிகளையும் ஈர்க்கும் ஒரு இடமாகவும் உள்ளது.

பூங்காவின் முகப்பு பகுதியில் உள்ள விநோத குடை வடிவ நீர்வீழ்ச்சி, நீர்வீழ்ச்சியின் உள்ளிருந்து வெளியில் பாயும் பெண்

மேற்கோள்கள்
-----------

வெளியிணைப்புகள்
---------------

விக்கிமீடியா பொதுவகத்தில்,  
 ***Hong Kong Park***   
என்பதின் ஊடகங்கள் உள்ளன. 

* Hong Kong Park பரணிடப்பட்டது 2014-03-22 at the வந்தவழி இயந்திரம்
* Hong Kong Park பரணிடப்பட்டது 2011-09-04 at the வந்தவழி இயந்திரம்
**கிறிசுடா ஆண்டர்சன்** *(Christa Anderson)* உலக வனவிலங்கு அறக்கட்டளையின் ஓர் ஆராய்ச்சி உறுப்பினராவார். இவருடைய பணிகள் வன நிர்வாகத்தில் அதிக கவனம் செலுத்துகின்றன.

கல்வி
-----

வரலாறு மற்றும் சுற்றுச்சூழல் ஆய்வு பாடங்களில் ஆண்டர்சன் இளங்கலை பட்டம் பெற்றுள்ளார். மேலும், அமெரிக்காவிலுள்ள யேல் பல்கலைக்கழகத்தில் சுற்றுச்சூழல் அறிவியலில் முதுகலைப் பட்டமும் மற்றும் இசுடான்போர்ட்டு பல்கலைக்கழகத்தில் சுற்றுச்சூழல் மற்றும் இயற்கை வளங்கள் என்ற தலைப்பில் முனைவர் பட்டமும் பெற்றுள்ளார்.  அமேசான் மழைக்காடுகளின் ஒரு பகுதியான பெருவியன் அமேசானில் வன நிர்வாகத்திற்கான நில பயன்பாட்டுக் கொள்கையின் தாக்கங்கள் மற்றும் விளைவுகள் குறித்து ஆண்டர்சனின் முனைவர் பட்ட ஆராய்ச்சி பேசுகிறது.

தொழில்
------

தனது முதுநிலை மற்றும் முனைவர் பட்டப் படிப்பு பணிகளுக்கு இடையில், கிறிசுடா ஆண்டர்சன் கென்யாவில் உள்ள ஓர் இலாப நோக்கற்ற பாதுகாப்பு மாசாய் வனப்பகுதி பாதுகாப்பு அறக்கட்டளையில் நேரத்தை செலவிட்டார். உலக வங்கியின் நகர்ப்புற மேம்பாடு மற்றும் உள்ளூராட்சி பிரிவில் இளநிலை உதவியாளராகப் பணியாற்றினார்.

வெளியீடுகள்
-----------

2019 ஆம் ஆண்டு கிறிசுடாவின் இயற்கை காலநிலைக்குரிய தீர்வுகள் போதாது என்ற ஆய்வுக்கட்டுரை வெளியானது. ஆண்டர்சன் காலநிலை கொள்கையை ஆதரிக்கிறார். மீள் காடு வளர்ப்பு போன்ற இயற்கை காலநிலை தீர்வுகள் மட்டுமல்லாமல் நிலக்கரி, எண்ணெய் மற்றும் எரிவாயு போன்ற அனைத்து எரிசக்தி துறைகளிலும் ஆக்கிரமிப்புகளை தடுக்கும் முயற்சிகள் தேவை என்கிறார்.

மேற்கோள்கள்
-----------

1. ↑  Anderson, Christa Marie (2014-08-06). "Christa Marie Anderson". *Stanford School of Earth, Energy & Environmental Sciences* (ஆங்கிலம்). 2019-10-09 அன்று பார்க்கப்பட்டது.
2. ↑  University, © Stanford; Stanford; Complaints, California 94305 Copyright. "E-IPER Dissertation Defense: Christa Anderson". *Stanford School of Earth, Energy & Environmental Sciences* (ஆங்கிலம்). 2019-10-09 அன்று பார்க்கப்பட்டது.
3. ↑  "Christa Anderson". *World Bank Blogs* (ஆங்கிலம்). 2019-10-09 அன்று பார்க்கப்பட்டது.
4. ↑  Anderson, Christa M.; DeFries, Ruth S.; Litterman, Robert; Matson, Pamela A.; Nepstad, Daniel C.; Pacala, Stephen; Schlesinger, William H.; Shaw, M. Rebecca *et al*. (2019-03-01). "Natural climate solutions are not enough" (in en). *Science* **363** (6430): 933–934. doi:10.1126/science.aaw2741. பன்னாட்டுத் தர தொடர் எண்:0036-8075. பப்மெட்:30819953.
உருமோனிய புராணங்களின்படி, கால்நடைகளை நோயிலிருந்து பாதுகாக்கும் ரோமானிய கடவுள் **வெர்மினசு** (*Verminus*) என்பதாகும்**.** கி.மு. 218இல் ரோமானிய ஹிஸ்பானியா வெற்றியின் போது ரோமானியர்கள் கைப்பற்றிய இண்டீஜீட்களிடமிருந்து வெர்மியசு கடவுளினை பெற்றிருக்கலாம். கி.மு. 151இல் தூதர் (அல்லது டுவோவிர்) ஆலஸ் போஸ்டுமியஸ் அல்பினஸால் அர்ப்பணிக்கப்பட்ட ஒரு பலிபீடம் 1876 ஆம் ஆண்டில் கண்டுபிடிக்கப்பட்டது. இதனை உரோமில் உள்ள பழங்கால கம்யூனலே அருங்காட்சியகத்தில் வைத்துள்ளனர்.

வெர்மினசு கடவுளுக்கு 2 ஆம் நூற்றாண்டின் கல்வெட்டு ஒன்று அர்ப்பணிக்கப்பட்டது. இது மனிதர்களிடையே அதிகரித்த புழு நோய்த்தொற்றின் எதிர்வினையாகக் கருதப்படுகிறது. ஸ்பானிஷ் கால்நடை விஞ்ஞானி எம். கோர்டரோ டெல் காம்பிலோ மனிதர்களிலும் விலங்குகளிலும் ஏற்பட்ட பாதிப்பு தொற்றுநோய் காரணமாக ஏற்பட்டது எனத் தெரிவித்தார்.

ரோமில் உள்ள விமினால் மலையில் வெர்மினசுக்கான பலிபீடம் ஒன்று கண்டுபிடிக்கப்பட்டது.

மேற்கோள்கள்
-----------

1. ↑  "Roman Architecture in Hispania". *spanisharts.com*. 2020-11-27 அன்று மூலம் பரணிடப்பட்டது. 2021-01-15 அன்று பார்க்கப்பட்டது.
2. ↑   *Dictionary of Roman religion*. .
3. ↑  Elizabeth Rawson (1973). "Scipio, Laelius, Furius and the Ancestral Religion". *The Journal of Roman Studies* **63**: 161–74. doi:10.2307/299175. "p 161".
4. ↑  Frothingham AL (1917). "Vediovis, the Volcanic God: A Reconstruction". *The American Journal of Philology* **38** (4): 370–91. doi:10.2307/288964. பன்னாட்டுத் தர தொடர் எண்:0002-9475. "p 375".
5. ↑  Cordero-del-Campillo M (1999). "On the Roman god Verminus". *Hist Med Vet* **24** (1): 11–9. பப்மெட்:11623710.
6. ↑  Jesse Benedict Carter (Jan–Mar 1909). "The Death of Romulus". *American Journal of Archaeology* **13** (1): 19–29. doi:10.2307/496877.. "p 28".
**கிர்பன்** (Kirpan) என்பது சீக்கியர்களால் சுமக்கப்படும் ஒரு குறுவாளாகும்.   இது 1699 ஆம் ஆண்டில் குரு கோவிந்த் சிங் கொடுத்த ஒரு மதக் கட்டளையின் ஒரு பகுதியாகும். அதில் அவர் சீக்கியர்களுக்கு ஒரு விருப்பத்தை வழங்கினார். அவர்கள் ஏற்றுக்கொண்டால் அவர்கள் விசுவாசத்தின் ஐந்து பொருட்களை தன்னுடன் எல்லா நேரங்களிலும் அணிய வேண்டும் (ஐந்து பொருட்களில் குறுவாளுடன் வெட்டப்படாத முடி, முடிக்கு ஒரு மர சீப்பு, ஒரு இரும்பு வளையல், 100% பருத்தியினாலான உள்ளாடை, (எலாஸ்டிக் இருக்கக்கூடாது) போன்றவை)

சொற்பிறப்பியல்
--------------

பஞ்சாபி வார்த்தையில் கிர்பான் என்றச் சொல் இரண்டு வேர்களைக் கொண்டுள்ளது. கிருபா என்றால் கருணை" என்றும், ஆன் என்றால் "மரியாதை" அல்லது "கண்ணியம்" எனப்பொருள்படும்.

அளவு
----

கிர்பான்கள் வளைந்தும் கூர்மையாகவும் இருக்க வேண்டும்.  மேலும், கிர்பான்கள் எஃகு அல்லது இரும்பினால் செய்யப்பட்டிருக்க வேண்டும்.

சட்டபூர்வ அனுமதி
----------------

நவீன காலங்களில், சீக்கியர்கள் ஆயுதங்கள் எடுத்துச்செல்வது மீதான தடைகள் காரணமாக இதை எடுத்துச் செல்ல அனுமதிப்பது பற்றி விவாதம் நடந்து வருகிறது. சில நாடுகள் சீக்கியர்களுக்கு இதை எடுத்துச் செல்வதை அனுமதிக்கின்றன.

வணிக ரீதியான விமானங்களில் கிர்பான்களை எடுத்துச் செல்ல அனுமதிக்கலாமா அல்லது பாதுகாப்பு செயல்படுத்தப்படும் பகுதிகளுக்கு செல்லலாமா என்பது போன்ற சட்டப்பூர்வமாக கண்டிப்பாக இல்லாத பிற சிக்கல்கள் எழுகின்றன

குறிப்புகள்
-----------

1. ↑  "BBC - Religions - Sikhism: The Five Ks". 28 September 2017 அன்று மூலம் பரணிடப்பட்டது. 8 October 2017 அன்று பார்க்கப்பட்டது.
2. 1 2  Khalsa, Sukhmandir. "Kirpan - kakar - Sikh ceremonial short sword". *About.com*. 5 April 2015 அன்று மூலம் பரணிடப்பட்டது. 18 March 2015 அன்று பார்க்கப்பட்டது.
3. ↑  "What is the kirpan?". World Sikh Organization of Canada. 2 April 2015 அன்று மூலம் பரணிடப்பட்டது. 18 March 2015 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Kirpans***   
என்பதின் ஊடகங்கள் உள்ளன. 

* Explaining what the Kirpan is to a Non-Sikh.
* Press release VDPA Human Rights Conference, Vienna, Austria
* Sword in Sikhism பரணிடப்பட்டது 2021-01-24 at the வந்தவழி இயந்திரம்
* About the 5 K´s
**சேத்துபட்டு கன்னிகாபரமேஸ்வரரி அம்மன் கோயில்** தமிழ்நாட்டில் திருவண்ணாமலை மாவட்டம், சேத்துபட்டு என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அருள்மிக கன்னிகாபரமேஸ்வரியம்மன் சன்னதியும், விநாயகர், முருகர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. புரட்டாசி மாதம் நவராத்திரி முக்கிய திருவிழாவாக நடைபெறுகிறது. கார்த்திகை மாதம் தீபம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பஞ்ச்குலா** (*Panchkula*, இந்தி: **पंचकूला**) இந்தியாவின் அரியானா மாநிலத்தில் பஞ்ச்குலா மாவட்டத்தில் திட்டமிடப்பட்டவாறு கட்டமைக்கப்பட்ட நகரமாகும். இது சண்டிகர் ஒன்றியப் பகுதியுடனும் மொகாலி நகரத்துடனும் தொடர்ச்சியான நிலப்பகுதியின் அங்கமாகும். சண்டிகரிலிருந்து தென்கிழக்கே ஏறத்தாழ 4 கிமீ (2.4 மைல்கள்) தொலைவிலும் புது தில்லியிலிருந்து வடகிழக்கில் 259 கிமீ (162 மைல்கள்) தொலைவிலும் அமைந்துள்ளது. சண்டிகர்-மொகாலி-பஞ்ச்குலா பெருநகர வட்டாரம் கூட்டாக மூ-நகரம் எனப்படுகின்றது; இந்தக் கூட்டுப் பரப்பில் வாழும் மக்கள்தொகை 2 மில்லியனுக்கும் கூடுதலாக உள்ளது. 

இந்த நகரத்தில் இந்தியத் தரைப்படையின் மேற்கு ஆளுகையின் தலைமையகம், சண்டிமந்திர் படைக் குடியிருப்பு (*Chandimandir Cantonment*), அமைந்துள்ளது. 2011இல் பஞ்ச்குலாவின் மக்கள்தொகை 561,293 ஆக இருந்தது.

மேற்சான்றுகள்
-------------

1. ↑  Saini, Manveer (5 July 2013). "Upinder Walia is 1st mayor of Panchkula MC". *The Times of India*. 13 October 2015 அன்று பார்க்கப்பட்டது.
2. ↑  "Ahluwalia is Panchkula's first woman Mayor". *Indian Express*. 13 October 2015 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***பஞ்ச்குலா***   
என்பதின் ஊடகங்கள் உள்ளன. 


* அதிகாரப்பூர்வ இணையதளம்
**கிறித்தவத் திருச்சபை** (*Christian Church*) என்பது கிறித்துவ மதத்தில் கிறித்துவ விசுவாசிகளின் கூட்டமைப்பு என பொருள்படும். புதிய ஏற்பாட்டில் இச்சொல் (ἐκκλησία) தல விசுவாசிகளையும், அகில உலக விசுவாசிகளையும் குறிக்க பயன்படுத்தப்பட்டிருக்கின்றது.

சொல் பிறப்பு
------------

திருச்சபை எனும் வார்த்தை தொன்தமிழ் வார்த்தையான ’ஓலக்கம்’ என்பதின் பொருளாகவும், கிரேக்க வார்த்தை (கிரேக்கம்: kyriakon (κυριακόν)) என்பதின் மொழிபெயர்ப்புப் பொருளாகவும் பயன்படுத்தப்படுகின்றது. "கடவுளுக்கு உரியது" எனும் பொருள்படும் வார்த்தை. *திரு* என்பது 'புனிதத்தை'யும் *சபை* என்பது 'மக்கள் குழுவை'யும் குறித்து நின்று 'திரு+சபை=திருச்சபை' என்ற சொல் உருவாகி உள்ளது. இதற்கு 'புனித மக்கள் கூட்டம்' அல்லது 'இறை மக்கள் சமூகம்' என்றும் பொருள் கொள்ளலாம்.

ஒரே, புனித, கத்தோலிக்க, திருத்தூதர் வழிவருகின்ற (அப்போஸ்தலிக்க வழிமரபு) சபை மட்டுமே திருச்சபையாகும் என நைசின் விசுவாச அறிக்கை கூறுகின்றது. இவை நான்கையும் திருச்சபையின் நான்கு அடையாளங்கள் என அது கூறுகின்றது. ஆகவே அப்போஸ்தலிக்க வழிமரபு கொண்டுள்ள சபைகள் பிற சபைகளை திருச்சபைகளாக ஏற்பதில்லை. என்றாலும் அப்போஸ்தலிக்க வழிமரபு என்பது யாது என்பதிலும் அதன் அவசியத்திலும் கிறித்தவ பிரிவுகளிடையே ஒத்த கருத்தில்லை.

கிரேக்க பதமான ἐκκλησία (ஒலிப்பு:எக்லீசியா), என்பது ஏதேனும் ஒரு அவையினைக்குறிக்கும் சொல் ஆகும், ஆயினும் பெரும்பான்மையான விவிலிய மொழிபெயர்ப்புகளில் இப்பதம் திருச்சபை எனவே பெயர்க்கப்பட்டுள்ளது. இப்பதம் 2 முறை மத்தேயு நற்செய்தியிலும், 24 முறை திருத்தூதர் பணிகள் நூலிலும், 58 முறை பவுலின் திருமுகங்களிலும், 2 முறை எபிரேயருக்கு எழுதிய நிருபத்திலும், ஒரு முறை யாக்கோபு திருமுகத்திலும், 3 முறை யோவானின் திருமுகங்களிலும், 19 முறை திருவெளிப்பாட்டிலும் இடம்பெறுகின்றது. ஆகமொத்தம் புதிய ஏற்பாட்டில் 114 முறை இப்பதம் இடம் பெருகின்றது.

### வரலாறு

#### கத்தோலிக்க பார்வை

இயேசு கிறிஸ்து தனது திருச்சபையை, தனது முதன்மை திருத்தூதரான பேதுருவின் தலைமையில் உருவாக்கினார் என கத்தோலிக்கர் நம்புகின்றனர். இயேசு திருத்தூதர்களுக்கு அதிகாரம் அளித்தார் எனவும் திருத்தூதர்கள் திருச்சபையின் முதல் ஆயர்களாகவும் கருதப்படுகின்றனர். தலைமைத் திருத்தூதர் பேதுருவின் அதிகாரம் அவரது வழித்தோன்றலான திருத்தந்தைக்கும், மற்றத் திருத்தூதர்களின் அதிகாரம் அவர்களது வழித்தோன்றல்களான திருச்சபையின் ஆயர்களுக்கும் வழிவழியாக வழங்கப்பட்டு வருகின்றன என்பது கத்தோலிக்க திருச்சபையின் நம்பிக்கை. இதனை அப்போஸ்தலிக்க வழிமரபு என்பர்.

இவ்வகையான வழிமரபை கொண்டிராத சபைகளை *திருச்சபை*யாக ஏற்காமல் *திருச்சபை சமூகம்* (Ecclesial Community) என கத்தோலிக்க திருச்சபை அழைக்கின்றது. தன்னோடு ஒன்றிப்பில் இல்லாத ஆனால் அப்போஸ்தலிக்க வழிமரபு உடைய கிழக்கு மரபுவழி திருச்சபைகைளை திருச்சபைகளாக கத்தோலிக்க திருச்சபை ஏற்கின்றது.

ஆதாரங்கள்
---------

1. ↑
2. 1 2  "காப்பகப்படுத்தப்பட்ட நகல்". 2006-09-03 அன்று மூலம் பரணிடப்பட்டது. 2013-05-11 அன்று பார்க்கப்பட்டது.
3. ↑  Liddell and Scott:ἐκκλησία
4. ↑  மத்தேயு 16:18 "உன் பெயர் பேதுரு; இந்தப் பாறையின்மேல் என் திருச்சபையைக் கட்டுவேன். பாதாளத்தின் வாயில்கள் அதன்மேல் வெற்றி கொள்ளா."
வானலை அடையாளம் அட்டை பொருத்திய வாகனம்; தானியங்கி சாலை சுங்க பணம் செலுத்துவதற்காக
ஒரு பொருளை தனித்துவமாக வானலையூடாக கண்டு அடையாளப்படுத்தும் தொழில்நுட்பமே **வானலை அடையாளம் (Radio Frequency IDentification - RFID)** எனப்படுகிறது. இத்தொழில்நுட்பத்தை வானொலி அலைவரிசை இனம்காட்டி, ஒளியலை அடையாளம், வானலை அடையாள குறி என்றும் தமிழில் குறிப்பர்.

வானலை அடையாள நுட்பமைப்பு மூன்று முக்கிய பின்வரும் கூறுகளால் ஆனது.

1. தகடு, சில்லு (Tag)
2. படிப்பான், உணரி, செலுத்தி வாங்கி - (Reader, Transceiver)
3. தரவு செயலகம் (Data Processing Unit)

தனக்கு கொடுக்கப்பட்டுள்ள நிரலிற்கு ஏற்ப கேள்விகளை தொடர்ச்சியாக அல்லது குறித்த கால இடைவெளியில் வானொலி அலை ஊடாக அனுப்ப கூடியதாகும். உதாரணமாக நீங்கள் உங்கள் வீட்டிலிருந்து வெளியே செல்லும் போது இரண்டு நிமிடங்களுக்கு ஒருதடவை வானொலி அலைகளை வெளியிடுமாறு அமைத்தால் உங்கள் வீட்டில் இருக்கும் அலைவரிசையை வாங்கும் கருவியின் மூலம் (Receiver) பெற்றுக்கொண்ட அலையிலிருந்து நீங்கள் எவளவு தூரத்தில் உள்ளீர்கள் எவளவு வேகத்தில் பயணிக்கிறீர்கள் எந்த திசையில் பயணிக்கிறீர்கள் போன்ற தகவல்களை அறியலாம். இக்கருவிகள் SIM Card களை விட சிறிய அளவிலே கிடைக்கின்றன.

இத் தொழில்நுட்பமானது 1948 இலே கண்டுபிடுக்கப்பட்டலும் பெரும்பாலும் பாவனைக்கு 1980களிலெயே வந்தது. RFID முதல் முறையாக இரண்டாம் உலகப்போர் நடைபெறும் காலத்திலேயே British radar system தினால் German aircraft இன் அணுகுதல்களை இரகசியமாய் அறிவதற்கு பயன்படுத்தப்பட்டது. இன்றய காலப்பகுதியில் இத் தொழில்நுட்பம் மேலும் பல வளர்ச்சிகண்டுள்ளது.

**RFID எவ்வாறு வேலை செய்கிறது?**

இதனுடைய அடிப்படையாக தகவலை அனுப்புதல் தகவலை பெறுதல் என இரு வேலைகள் தேவைப்படுகிறது. இங்கு தகவலை அனுப்புவன Tag எனப்படுகின்றன தகவலை பெறுபவை Antena மற்றும் காட்சிப்படுத்தகூடிய கருவி (மென்பொருளாகவும் இருக்கலாம்) ஆகியவற்றுடன் காணப்படும். Radio Frequency பயன்படுத்தப்படுவதால் தகவல் பரிமாற்றத்தின் போது மூன்றாமவரால் தகவல் திருடப்படாமல் இருப்பதற்காக இதற்கென தனியாக Communication Protocol, Communication Network என்பனவும் செய்நிரலாக்கத்திற்காக Database Data Synchronization உள்ளிணைந்து உள்ளது.

வானொலி அலைகள் முதலில் Electronic Product Code (EPC) இனை அடைகிறது இது அனைத்துவகையான Tagகளிலிருந்து வரும் அலைகளையும் அறியும் தன்மையுடையதாகும், வேறு தேவைகளுக்காக கணினியோடு இணைத்து மென்பொருட்களும் பயன்படுத்தப்படுகின்றன.

அறுவை சிகிச்சை மூலம் வானலை அடையாளம் பொருத்தப்பட்ட கை

வெளி இணைப்புகள்
---------------

* தனிமை விரும்பிகள் ரேடியோ அலைவரிசை (RFID) தொழில்நுட்பத்ததை ஏன் எதிர்க்கிறார்கள்?
* கண்காணிப்பு சமுதாயம் - 1
* சாவி...யாருக்கு வேண்டும் சாவி
[*தொடர்பிழந்த இணைப்பு*]
* Academic Papers on RFID & inventory problems பரணிடப்பட்டது 2012-03-01 at the வந்தவழி இயந்திரம்
* rfid பரணிடப்பட்டது 2014-03-26 at the வந்தவழி இயந்திரம்
* RFID தகவல் தொடர்பாடல்
**ஹேமா சீனிவாசன்** (பிறப்பு 1959)  இந்தியாவைச் சேர்ந்த கணிதவியலாளரும், பரிமாற்ற இயற்கணிதம் மற்றும் இயற்கணித வடிவவியலில் நிபுணத்துவம் பெற்றவருமாவார். தற்போது, மிசோரி பல்கலைக்கழகத்தில் கணிதப் பேராசிரியராக பணியாற்றி வருகிறார்.

ஹேமா 1975 ஆம் ஆண்டு தொடங்கி இந்தியாவில் தேசிய அறிவியல் திறமையாளராக இருந்துள்ளார். முன்னதாக பம்பாய் பல்கலைக்கழகத்தில் கணிதத்தில் இளங்கலை ஆனர்ஸ்  பட்டம் பெற்றுள்ள இவர், 1978 ஆம் ஆண்டு கணிதத்திற்கான கியா பரிசையும், 1982 ஆம் ஆண்டு இந்தியானா பல்கலைக்கழகம் ப்ளூமிங்டனில் இருந்து முதுகலை பட்டத்தையும் பெற்றுள்ளார். 1986 ஆம் ஆண்டுபிராண்டீஸ் பல்கலைக்கழகத்தில் கணிதத்தில் முனைவர் ஆய்வையும் முடித்துள்ளார். *சில நியமனத் தீர்மானங்களில் பெருக்கல் கட்டமைப்புகள்* என்ற தலைப்பில் ஆய்வு செய்து எழுதப்பட்ட இவரது முனைவர் ஆய்வு கட்டுரையானது, டேவிட் புக்ஸ்பாம் ஆல் கவனிக்கப்பட்டு மேற்பார்வையிட்டுள்ளது. }} 1986 ஆண்டு முதல் 1988 ஆண்டு வரை மிச்சிகன் ஸ்டேட் யுனிவர்சிட்டியில் வருகை பேராசிரியராகவும், 1988 ஆண்டு முதல் 1989 ஆண்டு வரை பர்டூ பல்கலைக்கழக ஆராய்ச்சி உதவிப் பேராசிரியராகவும் பணிபுரிந்த பிறகு, 1989 ஆண்டில் மிசோரி பல்கலைக்கழகத்தில் கணித பாடப்பிரிவில் உதவிப் பேராசிரியராகச் சேர்ந்தார். மேலும் தற்போது கணித மாணவர் பிரிவில் பெண்களுக்கான சங்கத்தின் ஆசிரிய ஆலோசகராக பணியாற்றி வருகிறார்.

"இயற்கணித மற்றும் இயற்கணித வடிவவியலுக்கான பங்களிப்புகள், வழிகாட்டுதல் மற்றும் கணித சமூகத்திற்கான சேவைக்காக" தேர்ந்தெடுக்கப்பட்ட 2018 ஆம் ஆண்டு அமெரிக்க கணிதவியல் சங்கத்தின் உறுப்பினராகவும், ஹேமா இருந்து வருகிறார்.

மேற்கோள்கள்
-----------

1. ↑  Birth year from Library of Congress catalog entry, retrieved 2018-12-02.
2. ↑  *University of Missouri faculty webpage*, 2022-09-22 அன்று பார்க்கப்பட்டது
3. ↑  கணித மரபியல் திட்டத்தில் ஹேமா சீனிவாசன்
4. ↑  *New fellows*, American Mathematical Society, 2017-11-19 அன்று பார்க்கப்பட்டது
**பியூயிமோட்டோ-பெல்லியவ் வினை** (*Fujimoto–Belleau reaction*) ஈனால் லாக்டோன்களிலிருந்து வளைய α-பதிலீடு α,β-நிறைவுறா கீட்டோன்களை உருவாக்கும் ஒரு வேதி வினையாகும். சியார்ச்சு ஐ பியூயிமோட்டோ மற்றும் பெர்னார்டு பெல்லியவ் ஆகியோர் கண்டறிந்த காரணத்தால் இவ்வினைக்கு பியூயிமோட்டோ-பெல்லியவ் வினை என்று பெயர் சூட்டப்பட்டது.

 பியூயிமோட்டோ-பெல்லியவ் வினை
இதுவொரு கிரிக்னார்டு வினையாகும். இவ்வினையைத் தொடர்ந்து ஓர் ஐதரசன்-நகர்வு, ஓர் ஈனால்-கீட்டோ இடமாற்றியம் மற்றும் ஓர் ஆல்டால் கூட்டு வினை போன்ற வினைகள் நிகழ்கின்றன. இறுதியாக கூறப்பட்டுள்ள ஆல்டால் வினை ஓரு நீக்கல் வினையாகும் (ஆல்டால் ஒடுக்கம்) E1CB எனப்படும் ஒற்றை மூலக்கூற்று இணைகார நீக்கம் என்ற வழிமுறையில் இவ்வினை நிகழ்கிறது.

வினையின் வினை வழிமுறை

மேற்கோள்கள்
-----------

* George I. Fujimoto (1951). "Labeling of Steroids in the 4-Position". *J. Am. Chem. Soc.* **73** (4): 1856–1856. doi:10.1021/ja01148a518.
* Bernard Belleau (1951). "The Reaction of Methylmagnesium Iodide with β-(1-Hydroxy-3,4-dihydro-2-naphthyl)-butyric Acid Lactone". *J. Am. Chem. Soc.* **73** (11): 5441–5443. doi:10.1021/ja01155a504.
* Weill-Raynal, J. *Synthesis* **1969**, 49.
|  |
| --- |
| இக்கட்டுரை பின்வரும் தலைப்பிலான தொடர்களில் ஒன்று: 
**நூல் வடிவமைப்பு** |
| * பொதுவான பக்க அமைவு மற்றும் அச்சுக்கோர்வைத் தெரிவுகள்
* முன் அட்டை, பின் அட்டை
* அந்தலைத்தாள்கள்
* முன் பகுதி
	+ குறைத் தலைப்பு
	+ முன்படப்பக்கம்
	+ தலைப்புப் பக்கம்
	+ பதிப்பு அறிவித்தல்
	+ காணிக்கை
	+ உள்ளடக்க அட்டவணை
	+ படிமங்கள் பட்டியல்
	+ அட்டவணைகள் பட்டியல்
	+ அணிந்துரை
	+ முன்னுரை
	+ நன்றியுரை
	+ அறிமுகம்
	+ நூன்முகம்
* உடல் பகுதி:
	+ அத்தியாயம்
	+ பிரிவுகள்
* பின் பகுதி
	+ பின்னுரை
	+ முடிவுரை
	+ பிற்குறிப்பு
	+ பின்னிணைப்புக்கள்
	+ சொல் விளக்கம்
	+ நூற்பட்டியல்
	+ சுட்டி
	+ பிழை திருத்தம்
	+ முடிப்பு
 |

அச்சிடப்படும் நூல் தொடர்பில் **பிழை திருத்தம் (திரைப்படம்|திருத்தம்** என்பது, நூலை உருவாக்கும் போது ஏற்பட்ட பிழைகளையும் அவற்றுக்கான திருத்தத்தையும் கொண்ட ஒரு பட்டியல் ஆகும். இது பொதுவாக நூலின் உரைப்பகுதிக்குப் பின்னால் சேர்த்துக் கட்டப்பட்டிருக்கும்.

பிழைதிருத்தப் பக்கம்
--------------------

நூலின் பக்கங்கள் அச்சிடப்பட்ட பின்னர் அல்லது திருத்துவதற்கு அதிக நேரம் அல்லது செலவு ஏற்படக்கூடும் என்னும் நிலையில் கண்டுபிடிக்கப்படும் பிழைகளையும் அதற்கான திருத்தங்களையும் இன்னொரு தாளில் அச்சிட்டு நூலுடன் சேர்த்து விடுவது பொதுவாக ஏற்றுக்கொள்ளப்பட்ட ஒரு முறையாகும். இப் பிழை திருத்தப் பக்கத்தில் பிழை ஏற்பட்டிருக்கும் பக்கமும், பிழையான பகுதியும், அதற்கெதிரே திருத்தப்பட்ட பகுதியும் ஒரு அட்டவணை வடிவில் தரப்பட்டிருக்கும்.

இவற்றையும் பார்க்கவும்
----------------------

* நூல் வடிவமைப்பு
அட்லசு முதல் முள்ளந்தண்டெலும்பு
மனித உடலில் மண்டையோட்டைத் தாங்கி நிற்பது முள்ளந்தண்டு நிரல் ஆகும். மனித உடலில் மொத்தம் உள்ள **33** முள்ளந்தண்டெலும்புகளில் (கழுத்து முள்ளந்தண்டெலும்புகள்-**7**, நெஞ்சு முள்ளந்தண்டெலும்புகள்-**12**, நாரி முள்ளந்தண்டெலும்புகள்-**5**, திருவெலும்பு-**5**, வாலெலும்பு-**4**) முதலாவது கழுத்து முள்ளந்தண்டெலும்பு **அட்லசு** எனவும் இரண்டாவது கழுத்து முள்ளந்தண்டெலும்பு ஆக்சிஸ் எனவும் அழைக்கப்படுகின்றன. அட்லசு கபால எலும்புகளில் ஒன்றான ஆக்சிபிட்டல் எலும்புடன் இணைந்து இயங்கி வருகிறது. அத்தகைய சிரசைத் தாங்கி நிற்கும் கழுத்து முள்ளந்தண்டெலும்பு அட்லசின் நினைவாக அவன் பெயரிலேயே அழைக்கப்படுகிறது.[1]

மேற்கோள்கள்
-----------


1. ↑  Varela-Lasheras, Irma; Bakker, Alexander J; Van Der Mije, Steven D; Metz, Johan AJ; Van Alphen, Joris; Galis, Frietson (2011). "Breaking evolutionary and pleiotropic constraints in mammals: On sloths, manatees and homeotic mutations". *Evo* Devo **2**: 11. doi:10.1186/2041-9139-2-11. பப்மெட்:21548920. Lay summary – *ScienceDaily* (May 6, 2011).
**ஐதரசன் தூய்மையாக்கி** *(hydrogen purifier)* என்பது ஐதரோ கார்பன்களில் இருந்து உற்பத்தி செய்யப்படும் ஐதரசனை தூய்மையாக்கப் பயன்படும் கருவியாகும். புரோட்டான் பரிமாற்ற எரிபொருள் மின்கலன்களில் இவ்வாறு தூய்மைப்படுத்தப்பட்ட மீத்தூய ஐதரசன் பயன்படுத்தப்படுகிறது.

பலேடியம் சவ்வு ஐதரசன் தூய்மையாக்கிகள்
-------------------------------------

பலேடியம் மென்தகடு என்பது பலேடியமும் வெள்ளியும் சேர்ந்த உலோகக் கலவையால் ஆக்கப்பட்ட உலோகக் குழாயாகும் பொதுவாக 300 பாகை செல்சியசு வெப்பநிலைக்கு மேல் வெப்பப்படுத்தும் போது அதன் படிக வடிப்பி வழியாக ஓரணு ஐதரசனை மட்டுமே புகுந்து செல்ல அனுமதிப்பது இவ்வுலோகக் கலவையிலான தகட்டின் தனிச்சிறப்பு ஆகும்.

அடர்த்தியான உலோக மெல்லிழை தூய்மையாக்கி
--------------------------------------

அடர்த்தி மிகுந்த மெல்லிய உலோகவிழைத் தகடுகள் ஐதரசன் சுத்திகரிப்புக்கு மலிவானதாகவும் பயன்படுத்துவதற்கு எளியனவாகவும் உள்ளன.

அழுத்த ஊஞ்சல் பரப்பு ஈர்த்தல்
-----------------------------

தொகுப்பு முறையில் பெருமளவில் ஐதரசன் தயாரிக்கும் திட்டங்களில் இறுதிப்படிநிலையில் தோன்றும் கார்பன் டை ஆக்சைடை நீக்குவதறகு அழுத்த ஊஞ்சல் பரப்பு ஈர்த்தல் தொழினுட்பம் பயன்படுத்தப்படுகிறது. தேவைப்பட்டால் இத்தொழினுட்பம் மூலம் மீத்தேன், கார்பன் மோனாக்சைடு , நைட்ரசன் , ஆர்கான் மற்றும் ஈரத்தன்மை ஆகியனவற்றையும் ஐதரசனில் இருந்து நீக்க முடியும்.

வினையூக்க மறுசேர்க்கை அல்லது ஆக்சிசனீக்கம்
------------------------------------------

உயிர்வளி நீக்கம் அல்லது வினையூக்க மறுசேர்க்கை வினையின் மூலம் ஆக்சிசன் மாசுக்கள் நீக்கப்படுகின்றன. இச்செயல்முறை டீயாக்சோ செயல்முறை என்றும் அழைக்கப்படுகிறது. ஆக்சிசன் ஐதரசனுடன் வினைபுரிந்து நீராவி உண்டாகிறது. தேவைப்பட்டால் இந்நீராவியை உலர்த்திகளைக் கொண்டும் நீக்கிவிடலாம். பிளாட்டினம் தொகுதித் தனிமங்கள் இங்கு அடிப்படை வினையூக்கிகளாகப் பயன்படுத்தப்படுகின்றன.பொதுவாக இவ்வமைப்பில் 3% ஆக்சிசன் உட்செலுத்தப்பட்டு மில்லியனில் ஒரு பங்கு அளவு மாசு ஆக்சிசன் நீக்கப்படுகிறது.

பயன்கள்
-------

ஒளியுமிழ் இருமுனையங்கள் தயாரிக்கும் கரிமவுலோக ஆவிநிலை மேலொழுங்கு உலைகளில் ஐதரசன் தூய்மையாக்கிகள் பயன்படுகின்றன.

மேற்கோள்கள்
-----------

1. ↑  "Advanced palladium membrane scale-up for hydrogen separation" (PDF). 2014-11-29 அன்று மூலம் (PDF) பரணிடப்பட்டது. 2015-05-10 அன்று பார்க்கப்பட்டது.
2. ↑  "Hydrogen purification membranes". 2009-04-20 அன்று மூலம் பரணிடப்பட்டது. 2015-05-10 அன்று பார்க்கப்பட்டது.
3. ↑  Dense metal membranes for hydrogen purifying
4. ↑  Development of Pd Alloy hydrogen separation membranes with dense-porous hybrid structure for high hydrogen perm-selectivity
5. ↑  45 Home Power #67 • October / November 1998
6. ↑  "Hydrogen purifiers proving vital to LED production". 2012-09-10 அன்று மூலம் பரணிடப்பட்டது. 2015-05-10 அன்று பார்க்கப்பட்டது.

வெளிப்புற இணைப்புகள்
--------------------

* 3 industrial hydrogen purifier systems பரணிடப்பட்டது 2007-07-15 at the வந்தவழி இயந்திரம்
* Power and Energy, Inc.
* Setting a new benchmark for hydrogen delivery
**வெறுப்பு** (hate, hatred) என்பது மனரீதியான, மிகவும் ஆழமான விருப்பமின்மை காரணமாகத் தோன்றும் ஓர் உணர்ச்சி ஆகும். இது பொதுவாக நபர்கள், பொருட்கள் அல்லது எண்ணங்களின் மீது ஏற்படும்.

தொடர்புடைய உணர்ச்சிகள்
----------------------

பொதுவாக வெறுப்புடன் இருப்பவரிடம் கோபமும் மன அமைதியின்மையும் முகத்தில் நிதானமின்மையும் இருக்கும். வெறுப்பு தவிர்க்க முடியாத ஓர் உணர்வாகிறது. ஒரு பொருள், நபர், சமூகம் போன்ற ஏதாவது ஒன்றின் மீதான ஒருவரின் வெறுப்புக்கு ஆழமாக, அவருடைய உள் மனத்தில் தோன்றும் பல காரணிகளும் காரணங்களாக அமைகின்றன.

சட்ட ரீதியான சமூக பிரச்சனைகள்
-----------------------------

**வெறுப்புக் குற்றம்** (Hate Crime) என்பது ஒரு சாராரிடமிருக்கும் வெறுப்பைத் தூண்டிவிட்டு அதன் மூலமாக இன்னொரு சாராருக்கு அழிவை ஏற்படுத்தத் திட்டம் தீட்டுவதாகும். இவ்வகையான குற்றம் புரிவோர் பொதுவாக இனம், சாதி, மதம், பால், வயது, நாட்டுரிமை, உடல் குறைகள், அரசியல் ஈடுபாடு முதலானவற்றை தமக்குச் சாதகமாகப் பயன்படுத்துவர். ஒருவர் மீது வெறுப்பு கொண்டு அவரைப் பற்றிய உண்மையான அல்லது அவதூறான விமர்சனங்களை பொதுநலனுக்காக அன்றி தன் உள்நோக்கத்துக்காகப் பரப்புவதும் ஒரு சாராரை அல்லது அவர்களுடைய பொருட்கள் அல்லது செல்வாக்கு போன்றவற்றை அழிக்கத் திட்டமிடுவதும் 'வெறுப்புக் குற்றத்தில்' அடங்கும்..

**வெறுப்புப் பேச்சு** (Hate Speech) என்பது ஓர் இனம், சாதி, மதம், பால், வயது, நாட்டுரிமை, பரம்பரை, உடல் குறைகள், பேசும் மொழி, அரசியல் ஈடுபாடு, சமுதாயப் பின்னணி, குறிப்பிட்ட குழுவினரின் வெளித்தோற்றம் (உயரம், அகலம், எடை, தோலின் நிறம் ஆகிய குறிப்பிட்ட அடையாளம்) கொண்டோரை மற்றவர்களிடமிருந்து வேறுபடுத்திக் காட்டி அந்த அடையாளங்களைப் பழித்துப் பேசி மற்றவர்களுக்கும் அவர்கள் மீது வெறுப்பு ஏற்படுத்த வேண்டும் என்கிற நோக்கத்தில் பேசுவதும் பரப்புரை செய்வதும் வெறுப்புப் பேச்சு ஆகும்.

சொற்களால் குறிப்பிட்ட நபர் அல்லது சாராரின் மனம் புண்படுவதோடு மட்டுமல்லாது பல வகையான செயல்பாடுகளாலும் இவ் வெறுப்பை வெளிப்படுத்தும் இவ்வகையான நடவடிக்கைகளை பல நாடுகளிலும் அரசுகள் கூர்ந்து கவனித்து தக்க நடவடிக்கை எடுக்கின்றன. சிலர் இதனை குற்றம் என்ற கண்ணோட்டத்தில் கண்டாலும் இது கருத்துச் சுதந்திரத்தைத் தடுப்பதாக இருக்கின்றது எனவும் சில சாரார் வாதிடுகின்றனர்.

உசாத்துணை
---------

1. ↑  Stotzer, R.: Comparison of Hate Crime Rates Across Protected and Unprotected Groups, Williams Institute, 2007–06. Retrieved on 2007-08-09.
2. ↑  Hate crime பரணிடப்பட்டது 2005-11-26 at the வந்தவழி இயந்திரம், Home Office
3. ↑  "Dictionary.com: Hate speech". Dictionary.reference.com. 2012-12-07 அன்று பார்க்கப்பட்டது.

| * பா
* உ
* தொ
உணர்ச்சி |
| --- |
| கோட்பாடுகள் | 
* அறிதிறன்
* உணர்திறன்
* உணர்வுசார் நுண்ணறிவு
* உணர்வு நிலை
* உள்ளுணர்தல்
* தன்மையங்கள்
* தன்விழிப்புணர்வு
* விழிப்புணர்வு

 |  |
| ஆழமான உணர்வுகள் | 
* சினம்
* வெறுப்பு
* ஆனந்தம்
* இன்பம்
* மகிழ்ச்சி
* கவலை
* ஆச்சரியம்

 |
| பொதுவான உணர்வுகள் | 
* அன்பு
* பாசம்
* கோபம்
* துக்கம்
* ஆசை
* பொறாமை
* விரக்தி
* அமைதி
* பயம்
* எதிர்பார்ப்பு
* ஏமாற்றம்
* இரக்கம்
* வெட்கம்
* பரிவு
* காதல்
* காமம்
* எரிச்சல்
* சலிப்பு
* குற்றுணர்வு
* மனவுளைச்சல்
* ஈர்ப்பு
* பெருமை
* உணர்வின்மை
* நம்பிக்கை
* மனக்கலக்கம்
* தவிப்பு
* பற்று
* நம்பிக்கையின்மை
* சோம்பல்
* அதிர்ச்சி
* மன நிறைவு
* திருப்தி
* தனிமை
* அவா
* வலி
* அலட்சியம்
* திகில்
* பீதி

 |
**அயோடோமெத்தில்துத்தநாக அயோடைடு** *(Iodomethylzinc iodide)* என்பது சிம்மான்சு-சிமித் வினையில் செயல்படும் செயல்திறன் மிக்க ஒரு வினையாக்கியாகும். உதாரணமாக, ஈரயோடோ மீத்தேன் மற்றும்  துத்தநாக- தாமிர இரட்டை வினையில் உருவாகும் மூலநிலை அயோடோமெத்தில்துத்தநாக அயோடைடு வளைய எக்சேனுடன் வினைபுரிந்து  நார்கரேனைக் கொடுக்கிறது.

An example of the Simmons-Smith reactionAn example of the Simmons-Smith reaction
ஈரசோமீத்தேனுடன் துத்தநாக அயோடைடு வினைபுரிவதாலும் அயோடோமெத்தில்துத்தநாக அயோடைடைத் தயாரிக்க முடியும் அல்லது மெத்திலீன் அயோடைடுடன் ஈரெத்தில்துத்தநாகத்தை வினைபுரியச் செய்வதாலும் இச்சேர்மத்தைத் தயாரிக்க முடியும்.

மேற்கோள்கள்
-----------

1. 1 2  Smith, R. D.; Simmons, H. E.. "Norcarane". *Organic Syntheses*. . ; *Collective Volume*, **5**, p. 855

| * பா
* உ
* தொ
 துத்தநாகம் சேர்மங்கள் |
| --- |
| துத்தநாகம் (I) | 

|  |  |
| --- | --- |
| கரிம துத்தநாகம் (I) சேர்மங்கள்‎ | 
* Zn2(C5(CH3)5)2

 |

 |
| துத்தநாகம் (II) | 
* ZnBr2
* Zn(CN)2
* ZnCO3
* ZnCl2
* Zn(ClO3)2
* ZnCrO4
* ZnF2
* ZnH2
* ZnI2
* ZnMoO4
* Zn(NO3)2
* ZnO
* ZnO2
* Zn(OH)2
* ZnS
* ZnCdS
* ZnSO4
* ZnSe
* ZnTe
* Zn2P2O7
* Zn3Sb2
* Zn3As2
* Zn3N2
* Zn3P2
* Zn3(PO4)2{{navbox subgroup
* C24H46O4Zn
* Zn(N3)2

|group1 = கரிம துத்தநாகம் (II) சேர்மங்கள்‎
|list1 = 
* Zn(CH3)2
* Zn(C3H5O3)2
* Na2Zn(OH)4
* Zn(C2H5)2
* Zn(CH(CH3)2)2
* Zn(C(CH3)3)2
* Zn(C6H5)2
* ZnCIH2I}}

 |
α-hydroxybutyric acid structureα-ஐதராக்சிபியூட்ரிக் அமிலத்தின் கரியணுத் தொடர் வாய்ப்பாடுβ-hydroxybutyric acid structureβ-ஐதராக்சிபியூட்ரிக் அமிலத்தின் கரியணுத் தொடர் வாய்ப்பாடுγ-hydroxybutyric acid structureγ-ஐதராக்சிபியூட்ரிக் அமிலத்தின் கரியணுத் தொடர் வாய்ப்பாடு
**ஐதராக்சிபியூட்ரிக் அமிலம்** (Hydroxybutyric acid) என்பது நான்கு கார்பன் அணுக்களைக் கொண்டதும், ஐதராக்சில் மற்றும் கார்பாக்சிலிக் அமில வேதி வினைக் குழுக்கள் இரண்டையும் கொண்டுள்ளதும் ஆன ஒரு கரிமச் சேர்மம் ஆகும். இச்சேர்மமானது பியூட்ரிக் அமிலத்தின் வழிப்பொருள்களாக பார்க்கப்படலாம். ஐதராக்சிபியூட்ரிக் அமிலத்தின் கார்பாக்சிலேட்டு எதிரயனி மற்றும் எசுத்தர்கள் **ஐதராக்சிபியூட்ரேட்டுகள்** எனப்படுகின்றன. 

இச்சேர்மத்திற்கு மூன்று மாற்றியங்கள் உள்ளன. அவை இரண்டு வேதி வினைக் குழுக்களுக்கு இடையிலான தூரத்தால் வேறுபடுகின்றன: 

* *ஆல்பா* -ஐதராக்சிபியூட்ரிக் அமிலம் (2-ஐதராக்சிபியூட்ரிக் அமிலம்)
* பீட்டா -ஐதராக்சிபியூட்ரிக் அமிலம் (3-ஐதராக்சிபியூட்ரிக் அமிலம்)
* காமா -ஐதராக்சிபியூட்ரிக் அமிலம் (4-ஐதராக்சிபியூட்ரிக் அமிலம், ஜி.எச்.பி )

Skeletal formula of butyric acid with the alpha, beta, and gamma carbons marked ஆல்பா, பீட்டா மற்றும் காமா கார்பன்களுடன் குறிக்கப்பட்ட பியூட்ரிக் அமிலத்தின் கரியணுத்தொடர் வாய்ப்பாடு

மேலும் காண்க
------------

* பீட்டா -ஐதராக்சி-பீட்டா-மெதில்பியூட்ரிக் அமிலம்
* சோடியம் ஆக்ஸிபேட்

வெளி இணைப்புகள்
---------------

* மெஷ் *Hydroxybutyrates*
**வெறுத்திசை** என்பது வெறுக்கத்தக்க இனிமையல்லாத இசை ஆகும். வெறுத்திசை மென்னடை ஒழுக்கத்தில் வல்லொற்று அடுத்து மிகுந்து வந்தது போலவும், உயிரெழுத்து அடுத்துப் பொய்ந்நலம் பட்டு அறுத்திசைப்பது போலவும் வருவது.

ஆக்கம் புகழ்பெற்ற தாவி இவள் பெற்றாள்
பூக்கட் குழற்கார் பொறைபெற்ற - மாக்கடல்சூழ்
மண்பெறற ஒற்றைக் குடையாய் வரப்பெற்றெம்
கண்பெற்ற இன்று களி.
இப்பாடலில் பூக்கண் குழற்கார் என இருக்க வேண்டியது பூக்கட்குழற்கார் என வல்லொற்று தேவையின்றி அடுத்து வந்தது. எனவே வெறுத்திசையாயிற்று.

வெறுத்து இசைப்பு
----------------

பாடலில் வரும் வெறுக்கத் தக்க இசை இங்குத் தடித்த எழ்த்துக்களில் காட்டப்பட்டுள்ளது. 
இவ்வாறு சுட்டி யாப்பருங்கலம் விருத்தியுரை காட்டும் பாடல்கள் 

ஓங்கிலை வேலோன் ஒளியால் அளிபெற்ற  

பூந்துழாய் போன்றேமும் யாமேமற்(று) - ஏய்ந்து  

**தகைமொய்ம்பில் தாழ்தடக்கைத் தண்ணருவி** நாடன்  

பகைமுனை போன்றேமும் யாம்

**சிறுநன்றி இன்றிவர்க்கியாம்** செய்தக்கால் நாளைப்   

பெறுநன்றி பின்னும் பெரிதென் - றுறுநன்றி   

தானவாய்ச் செய்வதூஉம் தானமன் றென்பவே  

வானவாம் உள்ளத் தவர்.

**கற்றற் றற்ற சுடற்ற கடற்றிரை**  

**விற்றற் றற்ற** வில்லேர் புருவத்தள்   

**சொற்றற் றற்ற** சுடர்க்குழை மாதரோ(டு)  

**உற்றற் றிற்ற**தென் நெஞ்சு.

மேற்கோள்
--------

1. ↑  தா.ம. வெள்ளைவாரணம், தண்டியலங்காரம். திருப்பனந்தாள் மட வெளியீடு.1968
2. ↑  அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - பக்கம் 330
3. ↑  வஞ்சித் தூங்கிசை
4. ↑  குற்றியலிகரம் வந்து இன்னாங்காய் இசைக்கிறது
5. ↑  [ற] வல்லினம் மிக்க வெறுப்பான இசைப்பு
**பிவிலி ஆறு** (Pioli river)(மராத்தி: पिवळी नदी) என்பது இந்தியாவின் மகாராட்டிராவில் உள்ள நாக்பூர் நகரின் வடக்குப் பகுதியில் பாயும் ஒரு ஆறு ஆகும். பையோலிஆறு நாக் ஆற்றின் இடது கரையின் கிளை ஆறாகும்.

இந்த ஆறு நாக் ஆற்றின் வழியாக கன்ஹான் - பென்ச் ஆற்றிற்கு நீரை வழங்குகிறது. இந்த ஆறு16.7 கிலோமீட்டர் நீளமுடையது. இது நாக்பூரின் மேற்கில் உள்ள லாவா-தாபா கிராமத்தில் உற்பத்தியாகிறது. பிவிலி ஆறு பவன்கான் அருகே நாக் ஆற்றினைச் சந்திக்கிறது. போர் ஓடை உட்பட நான்கு இயற்கை நீர் ஓடைகள் ஆற்றுக்கு நீரை வழங்கப் பயன்படுத்தப்பட்டன. இது வடமேற்கு நாக்பூரில் உள்ள கோரேவாதா அணை மற்றும் மத்திய நாக்பூரில் உள்ள சம்பர் நாலா ஆகியவற்றிலிருந்து நீர் பெறுகிறது.

பிவிலி ஆறு நாக்பூரின் வடிகால் பகுதியாகச் செயல்படுகிறது. இதன் விளைவாக நகரத்தின் நகர்ப்புற கழிவுகளால் இதன் சுற்றுச்சூழல் பெரிதும் மாசுபட்டுள்ளது. மேலும் பல இடங்களில் ஆக்கிரமிப்பால் ஆபத்து ஏற்பட்டுள்ளது.

நாக்பூர் மாநகராட்சி தன் புத்துயிர் திட்டத்தின் ஒரு பகுதியாக பிவிலி ஆற்றின் குறுக்கே மூன்று கழிவுநீர் சுத்திகரிப்பு நிலையங்களை அமைக்கத் திட்டமிட்டுள்ளது.

மேற்கோள்கள்
-----------

1. ↑  Proshun Chakraborty (2013-05-16). "All eyes on Pili river now | Nagpur News". *The Times of India*. 2020-12-21 அன்று பார்க்கப்பட்டது.
2. ↑  Kh, Nivedita; ekar (2020-05-19). "Is Nagpur Really a Smart City When It Comes to Water?". *The Wire Science* (ஆங்கிலம்). 2020-06-03 அன்று பார்க்கப்பட்டது.
ஹோடனுக்கு வெளியே ஒரு கிராமத்தில் பாரம்பரிய பட்டு தொழிற்சாலை
**எட்லெசு** (*Etles*) அல்லது எட்லெசு பட்டு (*Etles")(உய்குர்: ئەتلەس, Етлес|Etles, zh|s=艾德莱斯绸|p=Ài dé lái sī chóu) என்பது ஒரு வகை இகாட் ஆகும். இது உய்குர் மற்றும் உஸ்பெக் மக்கள் பாரம்பரியமாக உடைகளில் பயன்படுத்துவதாகும் இப்போதெல்லாம், எட்லெசின் தனித்துவமான முறை இனி ஆடைகளில் பயன்படுத்தப்படுவதற்கு மட்டும் படுத்தப்படவில்லை. இது வீட்டினை அலங்காரம் செய்யவும் ஆபரணங்களிலும் பயன்படுத்தப்படுகிறது. இது அட்லஸ் அந்துப்பூச்சியிலிருந்து தயாரிக்கப்படும் ஒரு வகையான பட்டு. மிகப் பெரிய உற்பத்தித் தளங்களில் ஒன்றாக உய்குர் தாயகத்தில் உள்ள ஹோடன் நகரம் மற்றும் சுற்றியுள்ள நகரங்கள் ஆகும்.     சமீப காலமாக அட்லஸ் பட்டானது பல வணிகப்பெயர்களில் பயன்படுத்தப்பட்டது. இவை அசல் எட்லெசு பட்டல்ல.*

மேற்கோள்கள்
-----------

1. ↑  "Atlas Silk Craft Revived in W China". china.org.cn. 12 March 2014 அன்று பார்க்கப்பட்டது.
2. ↑  "Atlas silkmoth". wormspit.com. 12 March 2014 அன்று பார்க்கப்பட்டது.
3. ↑  "Atlas Silk Factory, Hotan Attractions". xinjiangtravel.com. 12 March 2014 அன்று பார்க்கப்பட்டது.
4. ↑  "Atlas Moth care Attacus atlas". keepinginsects.com. 12 March 2014 அன்று பார்க்கப்பட்டது.
**என்றிக் அர்னால்டு தாவ்லோ வெர்கலேண்டு** (*Henrik Arnold Thaulow Wergeland*) என்பவர் நார்வே நாட்டைச் சேர்ந்த எழுத்தாளர் ஆவார். கவிதைகளுக்காக இவர் கொண்டாடப்பட்டாலும் நாடக ஆசிரியர், முற்போக்குவாதி, வரலாற்றாளர், மொழியிலாளர் என பன்முக ஆற்றல் கொண்டவராக இவர் சிறப்பு பெற்றிருந்தார். நார்வேயின் இலக்கியச் செழுமை, நார்வேயின் நவீனக் கலாச்சார இலக்கியம் ஆகியவற்றின் வளர்ச்சிக்கான முன்னோடிகளில் ஒருவராக வெர்கலேண்டு கருதப்படுகிறார் .

தோற்றம்
-------

இவா் கி.பி.1808-ஆம் ஆண்டு ஒரு பேராசிாியாின் மகனாகத் தோன்றினாா். உயா்கல்வியுடைய ஒரு குடும்பத்தில் பிறந்ததால் இளமையில் மிகுந்த அறிவு கட்டுரைகள் பயின்று புலமை அடைந்தாா். இவா் இயற்கையில் கவிதைத் திறன் பெற்றவா். இவரது கவிதைகள் நாா்வே நாட்டு மக்களிடம் தேசப்பற்றை ஏற்படுத்தியது. நாா்வே நாட்டு அரசியல் சட்டத்தை வன்மையாகக் எதிா்த்தாா். இவருடைய மனிதநேய செயல்பாடுகள், புரட்சிகர எண்ணங்கள்,விடுதலையின் மீதிருந்த அளவற்ற அன்பு ஆகியன நாா்வே நாட்டு மக்களிடம் தனிப்புகழ் பெற வழிவகுத்தது.

கவிதை
-----

இவா் கவிதை நூல்களுள் முதல் சுற்றுக் கவிதைகள், இசுபானியா்கள், ஆங்கில விமானி ஆகியன குறிப்பிடத்தக்கன. இவா்தம் கதைப்பாடல்களும், சிறப்பு வாய்ந்தன.

மறைவு
-----

இவா் கி.பி. 1845- ஆம் ஆண்டு இயற்கை எய்தினாா்.

மேற்கோள்கள்
-----------

1. ↑  *Henrik Wergeland – utdypning* (Store norske leksikon)
மடகாஸ்கர் தீவுக்காட்டில் இரவு நேரத்தில் உணவு தேடும் அய்-அய் விலங்கு
**அய்-அய்** ஆபிரிக்கா கண்டத்தின் மடகாஸ்கர் தீவுப் பகுதியின் காடுகளில் வாழும் லெமூர் இனத்தின் மிகச்சிறிய பாலூட்டி விலங்கு ஆகும். இது அநேகமாக உலகின் விசித்திரமான பாலூட்டியாகும். அதன் பேய் அம்சம் அதற்கு அதன் பெயரைக் கொடுத்தது: லத்தீன் மொழியில் லெமூர் என்ற சொல்லுக்கு "இரவு ஆவி" என்று பொருள். அய்-அய் விலங்கின் கைகளில் உள்ள நடு விரல் மற்ற விரல்களை விட மிக நீளமானது, மேலும் இது பூச்சிகளின் லார்வாக்களைப் பிரித்தெடுக்க மரங்களின் பட்டைகளை உரித்தெடுக்க பயன்படுகிறது. இதன் முக்கிய உணவான புழு மற்றும் பூச்சிகள் கிடைக்காத போது, காளான்கள், பழங்கள் மற்றும் கொட்டைகளை உணவாகக் கொள்கிறது. இவைகள் மிகப் பெரிய கண்கள், விரிந்த செவிகள், நீண்ட விரல்கள் கொண்டுள்ளது. மடகாஸ்கரின் காடுகளை கண்மூடித்தனமாக வெட்டுவதால், அய்-அய் விலங்குகள் அழிந்து போகும் அபாயத்தில் உள்ளது.

நன்கு வளர்ந்த அய் அய் விலங்கிற்கு 14–17 அங்குலங்கள் (36–43 cm) உடல் பாகமும், 22–24 அங்குலங்கள் (56–61 cm) நீளம் கொண்ட வாலும், 4 pounds (1.8 kg) எடையும் கொண்டிருக்கும். உள்ளது.

மேற்கோள்கள்
-----------

1. ↑  "Aye-Aye". *National Geographic*. 10 April 2019 அன்று பார்க்கப்பட்டது.

வெளி இணைப்புகள்
---------------

* அய் அய் லெமூர் - காணொலி
**அட்லஸ் என்டர்டெயின்மென்ட்** (Atlas Entertainment) என்பது ஒரு அமெரிக்க நாட்டு திரைப்பட நிதி மற்றும் தயாரிப்பு நிறுவனம் ஆகும். இது சார்லஸ் ரோவன், பாப் கேவல்லோ மற்றும் டான் ஸ்டீல் ஆகியோரால் 1995 இல் ஆரம்பிக்கட்டது.

இந்த நிறுவனத்தின் மூலம் பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), சூசைட் ஸ்க்வாட் (2016), வொண்டர் வுமன் (2017), ஜஸ்டிஸ் லீக் (2017), வொண்டர் வுமன் 1984 (2020) போன்ற பல திரைப்படங்களை இணைந்து தயாரித்துள்ளது.

வரலாறு
------

1990 ஆம் ஆண்டில் சார்லஸ் ரோவன் மற்றும் கூட்டாளர் பாப் கேவல்லோ ஆகியோரால் 'ரோவன்/கேவல்லோ என்டர்டெயின்மென்ட்டை' என்ற பெயரில் தயாரிப்பு நிறுவனம் ஆரம்பிக்கட்டது. அதே நேரத்தில்சார்லஸ் ரோவனின் மனைவியான டான் ஸ்டீல் என்பவர் முன்பு கொலம்பியா பிக்சர்ஸ் நிறுவனத்தில் பணியாற்றிய இவர் 'ஸ்டீல் பிக்சர்ஸ்' என்ற திரைப்பட தயாரிப்பு நிறுவனத்தை ஒன்றை உருவாக்கி த வால்ட் டிஸ்னி ஸ்டுடியோஸுடன் சிறப்புப் படங்களைத் தயாரிக்க ஒரு ஒப்பந்தத்தை கையெழுத்திட்டனர். அதை தொடர்ந்து 1995 ஆம் ஆண்டில் அட்லஸ் என்டர்டெயின்மென்ட் என்ற புதிய நிறுவனத்தை உருவாக்க ரோவன்/கேவல்லோ என்டர்டெயின்மென்ட்டை ஸ்டீல் பிக்சர்ஸ் உடன் இணைத்தனர். மேலும் இது டர்னர் பிக்சர்ஸ் உடன் ஒரு பிரத்யேக திரைப்பட ஒப்பந்தத்தில் கையெழுத்திட்டனர்.

மேற்கோள்கள்
-----------

1. ↑  "Dawn Steel". orlandosentinel.com. 2015-04-03 அன்று மூலம் பரணிடப்பட்டது. January 24, 2015 அன்று பார்க்கப்பட்டது.
2. ↑   (in en) *Billboard*. 2006-11-11. .
3. ↑  "Dawn Steel Lands Deal With Disney Co". *Los Angeles Times* (ஆங்கிலம்). 1990-04-06. 2020-05-07 அன்று பார்க்கப்பட்டது.
4. ↑  Frook, John Evan (1994-03-02). "Turner boosts distrib plans with Steel deal". *Variety* (ஆங்கிலம்). 2020-05-07 அன்று பார்க்கப்பட்டது.

வெளி இணைப்புகள்
---------------

* அட்லஸ் என்டர்டெயின்மென்ட் ஐ.எம்.டி.பி இணையத்தளத்தில்
**ஐதரசன் நீக்கல்வினை** (*dehydrogenation*) என்பது ஒரு மூலக்கூறில் இருந்து ஐதரசனை நீக்கப் பயன்படும் ஒரு வேதி வினையாகும். இவ்வினை ஐதரசனேற்ற வினைக்கு நேரெதிர் வினையாக உள்ளது. தொழிற்முறை மற்றும் ஆய்வகமுறை ஆகியவிரு முறைகளிலும் ஐதரசன் நீக்கல் வினைகள் மேற்கொள்ளப்படுகின்றன. நிறைவுற்ற கொழுப்புகளை நிறைவுறாக் கொழுப்புகளாக மாற்றுவதற்கு ஐதரசன் நீக்கல் வினை பயன்படுகிறது. ஐதரசன் நீக்கல் வினையைத் வினையூக்கிகளைப் போலத் தூண்டும் நொதிகள் ஐதரசனேசுகள் எனப்படுகின்றன. சிடைரின் உற்பத்திக்கு உதவும் நுண் வேதிப்பொருட்கள், கொழுப்பு வேதிப்பொருட்கள், பெட்ரோலிய வேதிப்பொருட்கள் மற்றும் அழுக்குநீக்கி தொழிற்சாலைகளில் ஐதரசன் நீக்கல் வினை விரிவாகப் பயன்படுகிறது.

ஐதரசன் நீக்கல்வினை வகைகள்
-------------------------

கரிமச்சேர்மங்களில் பல்வேறு வகையான ஐதரசன் நீக்கல் வினை செயல் முறைகள் விவரிக்கப்படுகின்றன.

* பொதுவான அரோமாட்டிக் ஐதரோகார்பனில், ஆறு உறுப்பினர் கொழுப்பு வட்டமான வளையங்கள் கொண்ட சேர்மத்தை (எ.கா. வளைய எக்சேன்) ஐதரசனேற்ற ஏற்பிகள் முன்னிலையில் வழக்கமான அரோமாட்டிக்காதல் வினையில் ஈடுபடுத்தமுடியும். கந்தகம் மற்றும் செலீனியம் தனிமங்கள் இச்செயல்முறையை ஊக்குவிக்கின்றன. 2,3 டைகுளோரோ-5,6 டைசயனோ-1,4 பென்சோகுயினோன்]] போன்ற குயினோன்கள் மிகச்சிறப்பானவைகளாகும்.
* ஆல்ககால்களை கீட்டோன்களாக அல்லது ஆல்டிகைடுகளாக மாற்றும் ஆக்சிசனேற்ற முறைகளில் தாமிரகுரோமைட்டு என்ற உலோக வினையூக்கி பயன்படுத்தப்படும்போது ஐதரசன் நீக்கல் நிகழ்கிறது. ஆக்சிசனேற்றத்தின் முதல்நிலையில் ஐதரசன் ஆல்ககாலில் இருந்து ஆல்டிகைடு அல்லது கீட்டோனுக்கு மாற்றப்படுகிறது.
* அமைன்களை நைட்ரைல்களாக மாற்றும் ஐதரசன் நீக்கல் வினையில் அயோடின் பென்டாபுளோரைடு (IF  
5) போன்ற பலவகையான வினையூக்கிகள் பயன்படுகின்றன.
* பாரஃபின்கள் மற்றும் ஒலிபீன்களின் ஐதரசன் நீக்கல் வினை- பென்ட்டேன் மற்றும் ஐசோ பென்டேன் போன்ற பாரஃபின்களை 500 பாகை செல்சியசு வெப்பநிலையில் குரோமியம் (III) ஆக்சைடு வினையூக்கியின் உதவியோடு பென்டீன் மற்றும் ஐசோ பென்டீன்களாக மாற்ற முடியும்.

உதாரணங்கள்
----------

ஐதரசன் நீக்கல் வினைக்கான உதாரணங்களில் ஒன்றாக எத்தில்பென்சீனில் இருந்து சிடைரின் உற்பத்தி செய்யும் தொழிற்முறை தயாரிப்பைக் கூறலாம். இம்முறையில் ஐதரசன் நீக்கல் வினையூக்கியாக இரும்பு (III) ஆக்சைடு பயன்படுகிறது. பொட்டாசியம் ஆக்சைடு அல்லது பொட்டாசியம் கார்பனேட்டும் பலவாறு பரிந்துரைக்கப்படுகின்றன.

C6H5CH2CH3 → C6H5CH=CH2 + H2
மெத்தனாலில் இருந்து தொழில் முறையில் பார்மால்டிகைடு தயாரிக்கும் முறையும் ஒரு ஐதரசன் நீக்கல் வினையாகக் கருதப்படுகிறது. இங்கு ஆக்சிசன் ஏற்பியாக பயன்படுகிறது. இவ்வினைக்கு வெள்ளி உலோகம் அல்லது இரும்பு மற்றும் மாலிப்டினக் கலவை அல்லது வனேடியம் ஆக்சைடுகள் பொதுவான வினையூக்கிகள் ஆகும். பொதுவாகப் பயனாகும் பார்மாக்சு வினையில் மெத்தனால் மற்றும் ஆக்சிசன் 250 – 400 பாகை வெப்பநிலையில் வினைபுரிந்து பார்மால்டிகைடு உருவாகிறது:. இவ்வினைக்கான சமன்பாடு

2 CH3OH + O2 → 2 CH2O + 2 H2O
* பியூட்டேன்
* பியூட்டின்
* வளைய எக்சேன்
* புரோபேன்

மேற்கோள்கள்
-----------

* *Advanced Organic Chemistry*, Jerry March, 1162-1173.
* பரணிடப்பட்டது 2012-04-25 at the வந்தவழி இயந்திரம்

1. ↑  Günther Reuss, Walter Disteldorf, Armin Otto Gamer, Albrecht Hilt "Formaldehyde" in Ullmann's Encyclopedia of Industrial Chemistry, 2002, Wiley-VCH, Weinheim. எஆசு:10.1002/14356007.a11\_619
2. ↑  "Polypropylene Production via Propane Dehydrogenation part 2, Technology Economics Program". by Intratec, ISBN 978-0615702162, Q3 2012.
**அரசர்குளம்**  (ஆங்கிலம்: Arasarkulam , இந்தியாவின் தமிழ்நாடு மாநிலத்தில் அமைந்துள்ள  புதுக்கோட்டை மாவட்டத்தில்  அறந்தாங்கி வட்டத்தில் இருக்கும் ஒரு கிராமம்  ஆகும்.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி 9,184 மக்கள் இங்கு வசிக்கின்றார்கள். இவர்களில் 4,355 ஆண்கள், 4,829 பெண்கள் ஆவார்கள். அரசர்குளம் மக்களின் சராசரி கல்வியறிவு 75.12% ஆகும்.திருச்சிராப்பள்ளி விமான நிலையம் இங்கிருந்து 90 கி.மீ. தூரத்தில் உள்ளது.

தேவர்கள்,முஸ்லிம்கள் அதிகமாக வாழும் இந்த கிராமத்தின் பிரதான தொழில் விவசாயமாகும்.இக்கிராமத்திலிருந்து பெரும்பான்மையான பேர்கள் மலேசியா, சிங்கப்பூர் மற்றும் அரபு நாடுகளில் வேலைக்காக சென்றுள்ளனர். சிவகங்கை மக்களவைத் தொகுதியின் கீழும், ஆலங்குடி சட்டமன்ற தொகுதியின் கீழும் இந்த ஊர் வருகிறது. ஊராட்சி ஒன்றிய துவக்கப்பள்ளி, அரசு உயர்நிலைப்பள்ளி போன்றவைகள் அரசு சார்பிலும், அல்ஹிதாயா அரபி பள்ளி ஜமாஅத் சார்பிலும் இயங்கிவருகிறது.

ஒன்றிய அரசு நிறுவனங்களான பாரத ஸ்டேட் பாங்கும்,இந்தியன் ஓவர்சீஸ் பேங்கும்,அஞ்சல் நிலையம் , தொலைபேசி இணைப்பகமும் இங்குள்ளது.அண்ணா மறுமலர்ச்சி திட்டத்தின் கீழ் ஒரு நூலகமும், தவ்ஹீத் ஜமாஅத் நூலகம் போன்ற தனியார் நூலகங்களும் இயங்கி வருகிறது.

பகுதி நேரமாக இயங்கக்கூடிய ஒரு அரசு மருத்துவமனையும் உள்ளது.இந்த ஊர், நாகுடி காவல் நிலைய எல்லைக்குள்ளும்,அறந்தாங்கி நீதிமன்ற எல்லைக்குள்ளும் வருகிறது.

ஆதாரங்கள்
---------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  Rural - Rural - Pudukkottai District;Aranthangi Taluk;ArasarkulamMELPATHI, Keelpathi Village2001-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை
***பிழை*** (*Pizhai*) என்பது ராஜவேல் கிருஷ்ணாவின் அறிமுக இயக்கத்தில் 2020ஆம் ஆண்டு வெளியான தமிழ் மொழி திரைப்படமாகும். இந்த படத்தில் ரமேஷ், அப்பா நசாத், புதுமுகம் கோகுல் ஆகியோர் முக்கிய கதாபாத்திரங்களில் நடித்துள்ளனர்.

கதைச் சுருக்கம்
---------------

பாடம் படிக்க விரும்பாத மூன்று சிறுவர்கள் தங்கள் வீடுகளை விட்டு ஓடிவிடுவது பற்றிய படம். வெளி உலகில் அவர்களின் அனுபவங்கள் அவர்களின் தவறுகளை உணர்த்துகின்றன. ஒரு மனிதன் அவர்களை அணுகி வேலை செய்யச் சொல்கிறான். அவர்கள் தவறாக நடத்தப்படுவதாக கருதுகிறார்கள். தப்பிக்க முயற்சிக்கும்போது, அவர்கள் பிரிந்து விடுகின்றனர். அவர்கள் செல்லும் இடங்களில் எல்லாம் இதே போன்ற துன்பங்களை அனுபவிக்கிறார்கள். இரண்டு சிறுவர்களை காவலர்கள் கண்டுபிடிக்கும் போது மூன்றாவது சிறுவனின் வாழ்க்கை முடிவுற்றதை அறிகிறார்கள்.

நடிப்பு
-------

* வெடியாக ரமேஷ்
* கொடியாக அப்பா நசாத்
* மயிலுவாக கோகுல்
* மயிலுவின் தந்தை சாய்லிங்கமாக சார்லி,
* வெடியின் தந்தை வெள்ளையாக மைம் கோபி
* கொடியின் தந்தையாக ஜார்ஜ் மரியன்
* சரவணனாக கல்லூரி வினோத்
* இளையா
* மனீஷாஜித்
* அபிராமி
* தாராஷினி

தயாரிப்பு
---------

இந்த படத்தில் ரமேஷ், நசாத், கோகுல் ஆகியோர் முக்கிய கதாபாத்திரங்களில் நடித்துள்ளனர். சார்லி, மைம் கோபி, ஜார்ஜ் மரியன் ஆகியோர் தங்கள் குழந்தைகளுக்கு கல்வி கொடுக்க முடியாத பெற்றோர்களாக படத்தில் துணை வேடங்களில் நடித்துள்ளனர். இந்தப் படத்தின் படப்பிடிப்பு சென்னை, கிருஷ்ணகிரி, தர்மபுரி, சித்தூர், திருத்தணியில் நடந்தது. படத்துக்கு எஃப் எஸ் பைசல் இசையமைத்திருந்தார்.

வெளியீடு
--------

தி டைம்ஸ் ஆஃப் இந்தியா ஐந்து நட்சத்திரங்களில் ஒரு நட்சத்திரைத்தை மட்டுமே கொடுத்தது. மேலும், "புதிய காட்சிகளின் பற்றாக்குறையும், தேவையற்ற துணைக் கதைகளின் எண்ணிக்கையும் பார்வையாளர்களிடம் எந்த ஆர்வத்தையும் ஏற்படுத்தாது" என்று கூறியது. தி டெக்கன் குரோனிக்கள் படத்துக்கு ஐந்து நட்சத்திரங்களில் இரண்டரையை கொடுத்து.

சான்றுகள்
---------

1. ↑  Rajendran, Gopinath (30 April 2019). "From pizza to Pizhai". *The New Indian Express*.. பார்த்த நாள்: 18 August 2020.
2. 1 2  Rajendran, Gopinath (30 April 2019). "From pizza to Pizhai". *The New Indian Express*.. பார்த்த நாள்: 18 August 2020. Rajendran, Gopinath (30 April 2019). "From pizza to Pizhai". *The New Indian Express*. Retrieved 18 August 2020.
3. ↑  "'Pizhai' is about parenting woes - Times of India". *The Times of India*.
4. ↑  Subramanian, Anupama (30 April 2019). "Pizhai imparts larger message to children". *Deccan Chronicle*.
5. ↑
6. ↑  "Pizhai Movie Review: The film becomes preachy after a point" – timesofindia.indiatimes.com வழியாக.
7. ↑  Subramanian, Anupama (4 January 2020). "Pizhai film review: A film with good intentions, but lacks execution". *Deccan Chronicle*.

வெளி இணைப்புகள்
---------------

* இணையதள திரைப்பட தரவுத்தளத்தில் *பிழை*
**ஜக்மல் சிங்** (Jagmal Singh) என்பவர் பதினாறாம் நூற்றாண்டின் இந்திய இளவரசர் மற்றும் நீதிமன்ற பிரமுகர் ஆவார். இவர் இரண்டாம் மகாராணா உதய் சிங் மற்றும் இராணி தீர்பாய் பாட்டியானி ஆகியோரின் மகனாவார்.

வாழ்க்கை
--------

இரண்டாம் உதய் சிங்கின் மரணத்திற்குப் பிறகு, இவரது விருப்பமான மனைவி தீர்பாய் பாட்டியானி, இவர் மூத்த மகன் இல்லாவிட்டாலும், மகாராணா உதய் சிங்கின் மரணத்திற்குப் பிறகு ஜக்மாலை மகாராணாவாக்க விரும்பினார். மரண தறுவாயில் இரண்டாம் உதய் சிங், ஜக்மல் சிங்கை அடுத்த மகாராணாவாக நியமித்தார். ஜக்மல் 1572-ல் உதய்பூரின் மகாராணாவாக முடிசூட்டப்படவிருந்தார். இருப்பினும், நீதிமன்றத்தின் பிரபுக்கள் இதற்குப் பதிலாக மகாராணா பிரதாப்பை முடிசூட்டினர்.

ஜக்மல் மேவாரிலிருந்து வெளியேறி, அஜ்மீரில் உள்ள முகலாய சுபேதாரின் பணிக்குச் சென்றார். பின்னர் இவர் அக்பரைச் சந்தித்தார். இவருக்கு ஜஹாஸ்பூரின் சாகிர் பரிசாக வழங்கப்பட்டது. 1581க்கு முன்பு, ஜக்மல் சிரோகியின் இரண்டாம் மகாராவ் மான் சிங்கின் மகளை மணந்து 1581-ல் சிரோஹியின் இணை ஆட்சியாளரானார். இவரது மைத்துனர் ராவ் சுர்த்ரான் இதற்குப் பிறகு இவருக்கு எதிரியானார். 1583ஆம் ஆண்டு அக்டோபர் 17ஆம் தேதி தத்தானி போரில் சந்தனாவின் ராவ் ஹம்மிர்ஜியால் கொல்லப்பட்டார்.

மேற்கோள்கள்
-----------

1. ↑  Rana 2004, p. 28
2. ↑  Lal, Muni (1980). *Akbar*. பக். 135. பன்னாட்டுத் தரப்புத்தக எண்:978-0-70691-076-6.
3. ↑  Rana 2004, p. 38
4. ↑  Tod, James (1829, reprint 2002). *Annals & Antiquities of Rajas'than*, Vol.I, Rupa, New Delhi, ISBN 81-7167-366-X, p.252-64
5. ↑  "Politics".
6. ↑  Rana 2004, p. 39
**சேத்தன் பாபூர்** (*Chetan Baboor*) என்பவர் ஓர் இந்திய மேசைப் பந்தாட்ட வீர்ர் ஆவார். இவர் 1974 ஆம் ஆண்டு ஏப்ரல் 22 ஆம் நாள் பிறந்தார். இந்தியாவின் அனைத்துலக மேசைப் பந்தாட்ட சாம்பியனாக சேதன் பாபூர் கருதப்படுகிறார். விளையாட்டுத் துறையில் சிறந்து விளங்குபவர்களுக்காக இந்தியாவில் வழங்கப்படும் மிக உயர்ந்த விருதான அருச்சுனா விருது 1997 ஆம் ஆண்டு இவருக்கு வழங்கப்பட்டது. இவர் கர்நாடகாவிலுள்ள ஓலெனராசிபுராவின் பாபுர் காம்மி சமூகத்தைச் சேர்ந்தவர் ஆவார். நான்கு முறை தேசிய சாம்பியன் என்ற தலைப்புப் பட்டத்தையும், பொதுநலவாய சாம்பியன் பட்ட மேசைப் பந்தாட்ட போட்டிகளில் இரண்டு முறை தங்கப் பதக்கத்தையும் சேத்தன் வென்றிருக்கிறார். சேத்தன் இந்தியாவின் லக்னோ நகரில் பிறந்தவர் என்றாலும் கர்நாடகா, தமிழ்நாடு மற்றும் பெட்ரோலியம் விளையாட்டு கட்டுப்பாட்டு வாரியம் மற்றும் சுவீடனின் நிறுவனம் ஒன்று என அவற்றின் பிரதிநிதியாக விளையாடினர். தன்னுடைய விளையாட்டு சாதனைகளைத் தவிர இராத்திரிய வித்யாலயா பொறியியல் கல்லூரியிலிருந்து ஓர் இயந்திரவியல் பொறியாளர் பட்டத்தையும் மற்றும் தண்டர்பேர்ட் குளோபல் மேலாண்மை நிறுவனத்திலிருந்து ஒரு முதுகலை வணிக நிர்வாகப் பட்டமும் பெற்றவராக உள்ளார்.

தன்னுடைய முதுகலை வணிக நிர்வாகப் படிப்பை முன்னிட்டு சேத்தன் தன்னுடைய 27 ஆவது வயதில் மேசைப்பந்து விளையாடுவதை நிறுத்தினார். அப்போதிலிருந்து வணிகவியல் ஆலோசகராக பணிபுரிந்து வருகிறார். 1999 ஆம் ஆண்டு உலகத் தரவரிசையில் 68 ஆவது இடத்தில் இருந்ததே மேசைப் பந்தாட்ட்த்தில் இவரது சிறந்த சாதனையாக இருந்து வருகிறது. 2004 ஆம் ஆண்டு இவர் உலகச் சாம்பியன் பட்டப் போட்டியில் கலந்து கொண்டதும் சிறப்பான சாதனையாகவே கருதப்படுகிறது. 

பெங்களுரு/நியூயார்க் நகரங்களில் இவர் தற்போது வசித்து வருகிறார். ஆசிய விளையாட்டுகளின் தொகுப்பாளராக தொலைக்காட்சியில் பணிபுரிகிறார். இவை தவிர ஆக்சுடிரியா இங்க் என்ற ஒரு நிறுவனத்தில் முதல்வராகவும் பணியில் நீடிக்கிறார்.

மேற்கோள்கள்
-----------

1. ↑  "Chetan Baboor top-ranked player". *இந்தியன் எக்சுபிரசு*. 5 June 2009. 14 May 2010 அன்று பார்க்கப்பட்டது.
[*தொடர்பிழந்த இணைப்பு*]
ஹொங்கொங் மைய நூலகத்தின் முகப்புக் காட்சி
**ஹொங்கொங் பொது நூலகங்கள்** (Hong Kong Public Libraries) **HKPL** ஹொங்கொங் பொது மக்களின் வாசிப்புக்காக, ஹொங்கொங் அரசாங்கத்தினால் பராமரிக்கும் நூலகங்கள் ஆகும். இவற்றை ஹொங்கொங் அரசின் பிரதான ஒரு துறையான ஓய்வாற்றல் மற்றும் பண்பாட்டுப் பணிகள் திணைக்களத்தின் நிர்வாகத்தின் கீழ் பிரதேச சபை மற்றும் நகர சபை ஊடாக பராமரிக்கப்பட்டு வருகின்றன. இந்த நூலகங்கள் ஒருங்கிணைக்கப்பட்ட (இலக்க எண்முறை (Digital)) வலைப்பின்னல் கட்டகத்தைக் கொண்டியங்கும் உலகின் மிகப்பெரிய நூலக வலைப்பின்னல் முறைமைகளின் ஒன்றாகும். இந்த நூலக வலைப்பின்னல் முறைமையில் மொத்தம் 65 பொது நூலகங்கள் உள்ளன. அவற்றில் 12.1 மில்லியன் நூல்கள் உள்ளன. இவற்றில் 10 இடம்பெயரும் நூலகங்களும் உள்ளடக்கம். இந்த நூலங்களில் உள்ள அதிகமான நூல்கள் சீன நூல்கள் ஆகும். இரண்டாம் நிலையில் ஆங்கில நூல்கள் உள்ளன. ஹொங்கொங் புவியியல் ரீதியாக 1104 சதுர கிலோ மிட்டர்களை மட்டுமே கொண்டுள்ளப் போதும், ஒவ்வொரு மாவட்டங்களிலும் வசதிமிக்க பல மாடிகளைக் கொண்ட நூலகங்களைக் கொண்டுள்ளன. இவ்வனைத்து நூலகங்களிலும் இணையப் பாவனை வசதியினையும் இலவசமாக வழங்கப்படுகின்றது.

ஹொங்கொங்கின் முதலாவதாக கட்டப்பட்ட நூலகம் நகர மண்டபம் பொது நூலகம் ஆகும். இது பிரித்தானியர் ஆட்சிக் காலத்தில் 1962 ஆம் ஆண்டில் கட்டப்பட்டதாகும்.

நூலகப் பணியாளர்கள்
------------------

ஹொங்கொங்கில் எந்த நூலகத்திற்கு சென்றாலும் எவ்விதச் சிக்கலுமின்றி நூலகத்தில் உதவிகளை பெற்றுக்கொள்ளலாம். நூலகப் பணியாளர்கள் மிகவும் அமைதியாகவும் பணிவாகவும் நடந்துக்கொள்வார்கள். இலவச இணையப் பாவனை இரண்டு மணித்தியாளங்கள் கொடுக்கப்படும். வாசகர்கள் அழைப்பேசியூடாக தொடர்பு கொண்டு நேரப்பதிவு செய்துக்கொள்ளலாம். ஒவ்வொரு நூலகத்தினுள்ளும் பல கணினிகள் வாசகர்களின் பாவனைக்கு விடப்பட்டுள்ளன. பெரிய நூலகங்களில் நூற்றுக்கணக்கான கணினிகள் ஊடாக இலவச இணைய வசதிகள் வழங்கப்படுகின்றன.

இவற்றையும் பார்க்கவும்
----------------------

* ஹொங்கொங்கில் உள்ள நூலகங்களின் பட்டியல்

மேற்கோள்கள்
-----------

1. ↑  "Hong Kong Public Libraries - Introduction". LCSD. 2008-12-30. 2009-02-21 அன்று மூலம் பரணிடப்பட்டது. 2009-03-20 அன்று பார்க்கப்பட்டது.

வெளியிணைப்பு
------------

* அதிகாரப்பூர்வத்தளம்